|  |
| --- |
| **ROMÂNIA****JUDEȚUL ARAD****POSTUL DE POLIȚIE SAGU** |

|  |
| --- |
| **ROMÂNIA****JUDEȚUL ARAD****PRIMĂRIA COMUNEI SAGU** |

Nr. inreg. ......../................ Nr.inreg.

**PROTOCOL**

*de colaborare pe linia prevenirii şi combaterii infracționalității, prevenirea și combaterea violenței domestice, derularea, în comun, a unor activităţi preventiv - educative, subscrise programelor prioritare locale de acţiune, pentru scăderea riscului de victimizare a persoanelor vulnerabile, identificarea situaţiilor de risc în planul ordinii publice, menținerea ordinii și liniștii publice și a siguranței civice de pe raza comunei Sagu.*

POSTUL DE POLIȚIE Sagu, județul Arad, cu sediul în com. Sagu, nr. 219, reprezentat de AS. Bibart Raul – seful Postului de poliție Sagu, în temeiul art. 3, art. 22, ari. 24, art. 25 alin. 1 şi art. 26 alin. 1 din Legea nr. 218/2002 republicată, privind organizarea şi funcţionarea Poliţiei Române, cu modificările şi completările ulterioare

Şi

PRIMĂRIA COMUNEI SAGU, județul Arad, cu sediul în loc Sagu, nr. 219, jud. Arad, reprezentată prin Branet Emilia- primarul comunei, pentru aducerea la îndeplinire a atribuţiilor prev. la art. 36 alin. 1 lit. d din Legea nr. 215/2001 a administraţiei publice locale, republicată, în temeiul art. 63 alin.1 lit. d) si alin. 5 lit. a) din Legea nr. 215/2001 a administraţiei publice locale, republicată,

Denumite în continuare părţi, au convenit încheierea prezentului

**PROTOCOL**

CAPITOLUL I

Obiectul protocolului

Art. 1. - Prezentul protocol are drept scop creşterea eficienţei acţiunilor specifice executate de agenţii de poliţie din cadrul Postului de Poliție Sagu - în mod independent ori în cooperare cu personalul de specialitate din cadrul Primăriei comunei Sagu în vederea îmbunătăţirii climatului de siguranţă publică pe raza comunei Sagu, a punerii în aplicare a programelor prioritare locale de prevenire a criminalităţii şi disciplinizării participanţilor la traficul rutier, în principal, prin:

* Prevenirea violentei domestice.;
* Intensificarea prezenţei şi vizibilităţii dispozitivelor poliţieneşti pe raza comunei Sagu, inclusiv a localităţilor aparţinătoare;
* Derularea, în comun, a unor activităţi preventiv - educative, subscrise programelor prioritare locale de acţiune, pentru reducerea criminalităţii şi scăderea riscului de victimizare a categoriilor sociale vulnerabile;
* Identificarea situaţiilor de risc în planul ordinii publice, evaluarea riscurilor, stabilirea măsurilor preventiv-reactive şi derularea unor acţiuni în cooperare pentru prezervarea climatului de ordine şi siguranţă publică;
* Imbunătăţirea capacităţii de interve ţie la evenimente şi creştea siguranţei rutiere prin asigurarea prezenţei în trafic a echipajelor de poliţie.

CAPITOLUL II

 Obligaţii generale ale părţilor

Art. 2. - Părţile vor dezvolta relaţii directe de colaborare, asigurând condiţiile necesare executării în comun a unor activităţi specifice, având în vedere următoarele obligaţii comune:

* organizarea periodică a unor întâlniri între conducerile celor două instituţii semnatare pentru stabilirea priorităţilor pe termen scurt, în funcţie de evoluţia problematicii pe această linie;
* activități de prevenire și combatere a violenție domestice;
* informarea reciprocă, cu maximă operativitate, privind datele şi informaţiile deţinute pe acest segment şi acţiunile întreprinse în situaţia constatării unor încălcări ale legislaţiei în vigoare, pentru prevenirea şi cormbaterea faptelor de natură penală ori contravenţională din domeniul de referinţă;
* trimestrial, lunar, săptămânal sau ori de câte ori este nevoie, părţile, prin personalul propriu sau structurile teritoriale, vor planifica, organiza şi executa acţiuni comune, în scopul depistării persoanelor fizice sau juridice care încalcă prevederile legale în materie;
* acordarea, pe bază de reciprocitate, a sprijinului de specialitate necesar îndeplinirii atribuţiilor care revin fiecăreia dintre părţi, potrivit competenţelor;
* asigurarea şi păstrarea confidenţialităţii datelor şi informaţiilor cu privire la acţiunile comune şi activităţile de control desfăşurate în domeniul specific cât şi cu privire la datele de documentare premergătoare organizării activităţilor comune.

CAPITOLULUI III

Obligaţii ce revin Postului de Poliție Sagu

Art. 3 – Postul de Poliție Sagu, prin şeful postului de poliție Sagu, AS. Bibart Raul

* asigură, prin structurile teritoriale efectivele şi logistica necesare desfăşurării în bune condiţii a activităţilor comune;
* sprijină reprezentanţii Primăriei, Consiliului local, în organizarea şi desfăşurarea unor acţiuni specifice de control considerate ca fiind de risc, în locurile şi locaţiile stabilite de comun acord şi asigură protecţia acestora pe durata desfăşurării acestora;
* participă la întâlnirile de lucru organizate de Primăria comunei Sagu ;
* prin personalul propriu, desfăşoară activităţile de prevenire şi combatere a contra venţiilor şi infacţiunilor, potrivit competenţelor legale;
* acolo unde situaţia impune, acorda sprijin persoanelor desemnate prin dispoziţia primarului, pentru constatarea contravenţiilor din competenţa de constatare a acestora;
* desfăşoară celelalte activităţi stabilite prin lege în sarcina sa.
* sprijină reprezentanții Primăriei în ceea ce privește prevenirea și combaterea violenței domestice;

CAPITOLUL IV

Obligaţii ce revin Primăriei comunei Sagu

Art. 4 - Primăria comunei Sagu, prin primarul comunei doamna Branet Emilia

* desemnează personalul responsabil cu aplicarea modalităţilor practice de lucru, în vederea executării activităţilor prevăzute in prezentul protocol;
* participă, prin personalul propriu, împreună cu reprezentanţii structurilor teritoriale de poliţie, la acţiunile comune organizate în locurile şi zonele pretabile comiterii infracţiunilor ori contravenţiilor din domeniile de referinţă;
* sesizează organele de cercetare penală despre săvârşirea infracţiunilor care aduc atingere climatului de ordine şi siguranţă publică;
* prin primar ori persoanele împuternicite de acesta, constată contravenţiile date prin lege, hotărâri ale guvernului şi hotărâri ale Consiliului local, în competenţa sa;
* asigură implicarea serviciilor de asistenţă socială şi a tuturor factorilor educaţionali în activităţile de protecţie a persoanelor aflate în dificultate, de eliminare a devianţelor comportamentale evidenţiate la minori şi tineri şi de prevenire a victimizării acestora,
* promovează acte normative de interes local care să reglementeze situaţiile de risc nelegiferate;
* participă, prin personalul propriu și echipa mobilă, împreună cu reprezentanţii structurilor teritoriale de poliţie, la acţiunile comune organizate în vederea combaterii și prevenirii violenței domestice.

CAPITOLUL V

Dispoziţii finale

Art. 5 — Rezultatele obţinute în urma punerii în aplicare a prevederilor prezentului Protocol vor constitui obiect de analiză comună a părţilor având drept scop creşterea gradului de siguranţă civică.

Art. 6 - Toate comunicările dintre părţi se vor realiza cu respectarea prevederilor Legii nr. 677/2001 privind protecţia datelor cu caracter personal cât şi al principiului confidenţialităţii.

Art. 7 - Corespondenţa destinată aplicării protocolului se va realiza prin fax sau

poştă ori prin telefon în cazul sesizărilor reciproce urgente.

Art. 8 - Reprezentanţii părţilor sunt obligaţi ca în termen de 15 zile de la data la

care coordonatele de contact au suferit modificări, să notifice schimbările survenite.

Art. 9 - Logistica acţiunilor desfăşurate în comun se va asigura prin grija fiecărei părţi, în funcţie de posibilităţile logistice şi problematica operativă înregistrată.

Art. 10 - Părţile pot conveni şi alte măsuri comune pentru optimizarea şi creşterea eficienţei activităţilor întreprinse, prin acte adiţionale la protocol.

Art. 11 - Prezentul Protocol intră în vigoare la data semnării de către părţi,

respectiv, fiind valabil pe o perioadă de 5 ani iar în lipsa unei

notificări prealabile acesta se prelungeşte de drept cu încă 5 ani.

Art. 12 — Oricare dintre părţi are dreptul de a denunţa unilateral prezentul protocol, cu obligaţia de a notifica cealaltă parte cu 30 zile înainte.

Art. 13 - Orice neînţelegeri privind prezentul protocol, rezultate din interpretarea, executarea ori încetarea acestuia vor fi soluţionate pe cale amiabilă.

**Art.14** Prevederile prezentului protocol vor fi duse la indeplinire de Compartimentul de Asistenta Socială Sagu din cadrul Primăriei comunei Sagu.

Art. 15 - Părţile semnatare notifică, fiecare în parte, structurile proprii subordonate, despre existenţa şi conţinutul protocolului, în vederea luării măsurilor care se impun pentru aplicarea corespunzătoare a acestuia.

 **SEFUL POSTULUI PRIMĂRIA COMUNEI SAGU**

 **AS. Bibart Raul Primar Branet Emilia**